Amint azt többször is meghirdettük, szombaton V. alkalommal szervezték meg az Ágyai Néptánctalálkozót, aminek a programja 15 órakor a vendégeknek az iskolában történt fogadásával indult, majd a járdán, csendben vonultak Ágya bejáratához. Onnan a főutca aszfaltos útján a Kistőzike tánccsoport felvezetésével, nyomukban a Tőzike nagycsoporttal, a közel 300 néptáncos, a nagyzerindi fúvósok zenés kíséretében vonult a lakosság tapsa, éljenzése közepette. A központi útkereszteződésben csoportonként körtáncot jártak, majd bevonultak a parkban épült igen tetszetős, korszerű, őszi mezőgazdasági terményekkel, cserepes muskátlival ékesített nyári színpadhoz.